— У мінулым годзе я атрымаў гэту тэхніку, — кажа трактарыст. — За трыццаць год механізатарскага стажу даводзілася працаваць на трактарах розных марак, ад гусенічнага ДТ-74 да калёснага МТЗ-3022. Цяпер шчырую на К-744. Тэхніка, канечне, магутная, новая, але па некаторых характарыстыках уступае беларускай. Тым не менш, “Кіравец” мяне пакуль што асабліва не падводзіць, нягледзячы на тое, што аб’ёмы работ трэба выконваць значныя. Нядаўна мехатрадам з сямі трактароў апрацоўвалі палі на Браслаўшчыне, затым у ААТ “Даватарскі”, а пасля нас накіравалі ў “Жвіранку”.